În schimb, exportul net este anticipat să-și majoreze contribuția negativă la dinamica PIB, în condițiile în care decalajul nefavorabil dintre variația anuală a importurilor de bunuri și servicii și cea a exporturilor a continuat să se accentueze în iulie-august, determinând adâncirea în continuare a deficitului comercial și a celui de cont curent, cu implicații asupra comportamentului cursului de schimb al leului.